CELEX: 62020TN0131
Language: da
Date: 2020-02-27 00:00:00
Title: Sag T-131/20: Sag anlagt den 27. februar 2020 — IR mod Kommissionen

11.5.2020   
            
            
               DA
            
            
               Den Europæiske Unions Tidende
            
            
               C 161/45
            
         
      Sag anlagt den 27. februar 2020 — IR mod Kommissionen
      (Sag T-131/20)
      (2020/C 161/57)
      Processprog: engelsk
      
         Parter
      
      
         Sagsøger: IR (ved advokaterne S. Pappas og A. Pappas)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den afgørelse fra generaldirektøren for beskæftigelse, sociale anliggender, arbejdsmarkedsforhold og inklusion, der er indeholdt i e-mail af 2. juli 2019 fra den kompetente HR forretningskorrespondent, hvorved der blev givet afslag på anmodningen fra Det Europæiske Center for Udvikling af Erhvervsuddannelse (Cedefop) om en tredje fornyelse af sagsøgerens udstationering, annulleres.
               
            
                  —
               
               
                  Ansættelsesmyndighedens afgørelse af 23. januar 2020, hvorved der blev givet afslag på den klage, sagsøgeren havde indgivet i henhold til tjenestemandsvedtægtens artikel 90, stk. 2, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at den administrative procedure var behæftet med uregelmæssigheder, og ikke førte til en passende undersøgelse af den anfægtede afgørelse af 2. juli 2019 fra ansættelsesmyndighedens side.
               
            
                  2.
               
               
                  Andet anbringende om en væsentlig og proceduremæssig tilsidesættelse af tjenestemandsvedtægtens artikel 38.
               
            
                  3.
               
               
                  Tredje anbringende om en tilsidesættelse af det almindelige princip om pligten til at vise omhu, som er en del af retten til god forvaltning, henset til den manglende hensyntagen til alle sagens faktiske omstændigheder og den manglende begrundelse.
               
            
                  4.
               
               
                  Fjerde anbringende om en tilsidesættelse af den ret til beskyttelse af familien, som er fastsat i artikel 33 i Den Europæiske Unions charter om grundlæggende rettigheder.